钦定古今图书集成/明伦汇编/官常典/第213卷 > 陆希声
## 钦定古今图书集成/明伦汇编/官常典/第213卷 > 陆希声

按《唐书陆元方传》：“元方五世孙希声，博学善属文，通
《易》《春秋》《老子》，论著甚多。商州刺史郑愚表为属，后去，
隐义兴。久之，召为右拾遗。时憸腐秉权，岁数歉，梁、宋
尤甚。希声见州县刓敝，上言当谨视贼盗。明年，王仙
芝反，株蔓数十州，遂不制。擢累歙州刺史。昭宗闻其
名，召为给事中，拜户部侍郎同中书门下平章事。在”
位无所轻重。以太子少师罢。李茂贞等兵犯京师，舆
疾避难。卒，赠尚书左仆射，谥曰“文。”